钦定古今图书集成/理学汇编/学行典/第254卷 > 张翰选
## 钦定古今图书集成/理学汇编/学行典/第254卷 > 张翰选

按《德安府志》：“张翰选，字文宇，南雍国子生。初从江西
梁夫山游，及夫山死难，榇归孝感。翰选衰绖，执弟子
礼，勒碑立祠，因立元和书院，招致四方讲学君子，饔
飧裘葛不少缺。复立经正书院，奉祀理学诸生辈。郡
守邑侯每造庐谘问其学，以致良知为宗，而见诸躬
行。与其配事曾祖母，皆以纯孝见旌。且立家庙，置义”
田、开义馆，拯贫救荒，格奸化顽，诚可谓善在家国者
矣。《语录》以兵火不传。其孙允端讲学贞通社，有祖遗
风。